ประมาลภาพ "พีท วสุธร" ฉลองครบรอบอายุ 28 ปี ชวนแฟนๆ ทำบุญครั้งใหญ่ ณ วัดภูเขาทอง#PeatBirthdayรวมพลคนศีลเสมอกัน #Peatwasu #fortpeat 
ปีนี้อายุครบ 28 ปีแล้วสำหรับนักแสดงหนุ่มหน้าใส "พีท วสุธร ชัยจินดา" เลยถือฤกษ์ดีวันเกิดปีนี้ 25 มกราคม ชวนแฟนคลับร่วมทำบุญครั้งใหญ่ ณ วัดสระเกศราชวรมหาวิหาร (วัดภูเขาทอง) ซึ่งมีแฟนๆ มาร่วมงานอย่างคับคั่ง กับงานที่ชื่อว่า "Captain Peat รวมพลคนศีลเสมอกัน" และถือเป็นการทำบุญวันเกิดของพีทกับแฟนๆ เป็นครั้งแรก ซึ่งงานนี้น้องชายอย่าง "ฟอร์ด ฐิติพงศ์" ก็ไม่พลาดหอบของขวัญวันเกิดชิ้นใหญ่สุดเซอร์ไพรส์มาให้ในงานนี้ด้วย

โดยหนุ่มพีท เปิดใจว่า "จริงๆ ผมตั้งใจมานานแล้วครั้งที่อยากจะทำบุญร่วมกับพี่ๆ แฟนคลับ แต่ไม่เคยมีโอกาสเลย วันเกิดปีนี้ก็เลยวางแพลนไว้แต่เนิ่นๆ ว่าจะต้องจัดงานทำบญให้ได้ ขอบคุณแฟนคลับที่น่ารักของผมทุกคน ทั้ง #CaptainPeat และ #BabyFeat ผมดีใจมากครับ มีความสุขมากๆ ด้วย ที่ได้ เจอทุกคน ผมอยากบอกว่ารักทุกคนมากนะครับ และขอบคุณทุกคนที่มาครับ"